หนูลืมกินยาคุมสองเม็ดในเดือนนี้ค่ะ เม็ดแรกคือ เม็ดแรกที่เริ่มแผงใหม่ (เริ่มช้าไป1วัน) ได้เข้ามาศึกษา และพบว่าให้กินเม็ดที่ลืมและกินตามปกติมาเรื่อยๆ ซึ่งเมื่อวานหนูลืมอีกแล้วค่ะ เป็นเม็ดแรกของสัปดาห์ที่ 3 (เม็ดที่15) หนูต้องทำอย่างไรคะ จากที่อ่านมาคือ ให้รับประทานต่อให้หมด โดยไม่ต้องเว้นระยะหยุด 7 วัน ให้ต่อแผงใหม่ในวันถัดไปที่ยาหมดเลย ใช่ไหมคะ
สวัสดีค่ะ หากได้ลืมทานยาเม็ดที่ 15 หรือเม็ดของเมื่อวาน ในวันนี้วันที่ 27 ส.ค. ให้รีบทานเม็ดของเมื่อวานทันที และให้ทานเม็ดที่ต้องทานในวันที่ 27 ส.ค.ตามเวลาเดิมที่เคยทานเป็นปกติ ส่วนในวันต่อไปคือวันที่ 28 ส.ค. ก็ให้ทาน 1 เม็ดตามเวลาปกติ และเมื่อทานครบ 21 เม็ดแล้ว ก็ให้เว้นระยะ 7 วัน ก่อนเริ่มทานยาคุมแผงใหม่ต่อไปค่ะการที่จะไม่เว้นระยะ 7 วันนั้น จะใช้ในกรณที่ลืมทานยา2 วันติดต่อกันในช่วงสัปดาห์ที่ 3 ของการทานยาค่ะ ไม่ใช่ลืมทานยา 2 วัน แต่เป็นคนละช่วงวันค่ะแต่หากในช่วงที่เว้นระยะครบ 7 วันแล้ว ไม่มีประจำเดือนมา ก็ควรตรวจหาการตั้งครรภ์ดู้วยค่ะ เพราะการลืมทานยา อาจทำให้ประสิทธิภาพในการป้องกันการตั้งครรภ์ลดลงไปบ้าง